**Кошлар язны каршылый**

Максат: яз көне хайваннар һәм кошлар тормышында була торган үзгәрешләр

 турында төшенчә бирү, араның үзара бәйләнешен ачыклау. Рәсем ,

 схемалар буенча сөйли һәм нәтиҗә ясый белү күнекмәләрен үстерү.

 Татар халык фольклоры аша экологик тәрбия һәм белем бирү, таби-

 гатькә сакчыл караш тзрбияләү.

Җиһазлар : кошлар турында спайдлар, күчмә һәм кошлаучы кошларның рә-

 семнәре, битлекләре, татар халык авыз иҗаты әсәрләре, җәйге,

 кышкы миләш агачлары, схемалар, уеннар .

Шөгыль барышы: Хәерле көн , балалар , кәефләрегез ничек ? Бүген көн нин-

 ди матур. Табигатьтә безгә уңышлар тели сыман.

Әйтегез әле, хәзер елның кайсы вакыты? ( Яз) Әйе, яз көне барча табигать уяна . Нинди тереклек уяна соң? ( аю, керпе, ярканат, бурсык, елан, бака, бөҗәкләр)

Яз җиткәч табигатьтә нинди үзгәрешләр була?

Схема буенча сөйләү.

|  |  |  |
| --- | --- | --- |
| Яшел үләнннәр чыга | Кошлар кайта | Беренче чәчәкләр чыга |
| Гөрләвекләр ага | Кояш кыздыра | Көн җылына |

Магнитофон язмасында кошлар тавышы ишелә.

Нинди тавыш ишелә? ( кошлар тавышы) Әйе, безнең якларга да кошлар кайта.

Менә мольберт тактасында ике миләш агачы – берсе кышкы, икенчесе җәйге миләш. Кышкы миләш агачы рәсеменә кышлаучы кошларны, ә җәйге миләш агачы рәсеменә күчмә кошларны куябыз.

1.Тук-тук –тукран

 Тукылдатып утырам

 Агачтагы кортларны

 Барсын ашап бетерәм ( Тукран)

2. Ябалак, ябалак

 Йөрмә диләр сагалап

 Чебиләрне бирмиләр

 Барда мине тиргиләр( Ябалак)

3. Кырау булсын,

 Суык булсын

 Китмәс дустым

 Җәен – кышын

 Салмый сары

 Алъяпкычын ( Песнәк)

4. Чырык –чырык чыркылдый

 Бер җиргә дә ул китми

 Безнең белән дус яши

 Әйтегез әле, ул ни ? (Чыпчык)

Беренче булып кар эрегән урыннардан туена торган кошлар кайта , кемнәр алар ?

Монетаблица буенча әйтү.

|  |  |  |
| --- | --- | --- |
|  1. | ------------------ | Кара каргалар кайта. |

Аны яз диләр

Еракта кышлый диләр

Беренче булып кайта да

Ул кышны куа диләр ( Кара карга)

Икенче булып бөҗәкләр уянгач, нинди кошлар кайта ?

Монетаблица буенча әйтү.

|  |  |  |
| --- | --- | --- |
| Бөҗәкләр уянгач | ------------------ | Сыерчык, тургай кайта. |

Коймада –өй

Өйдә –җырчы (сыерчык)

Без нинди кошларга сыерчык оялары куябыз?( Сыерчыкларга)

(Сыерчык чыпчык янына килә, сыерчык оясында утыра )

-Кошчык , кошчык, исемең синең ничек ?

-Мин чыпчык , ә син үзең кем ? Йөрисең борчып.

- Кем дисеңме , чыпчык ? Мин булам сыерчык . Бу минем йортым чык моннан , чык, чык.( чыпчык сыерчык оясыннан чыгып китә )

Сыерчык үз оясында утыра , аның янына малай килә.

Җылы яклардан

Сыерчык килде

Мин куйга яңа

 Ояга керде

Туган илемне

Сагындым диде

Аннан сайрады

Үзе чыгарган “ сагыну”

Дигән яңа бер көйне.

Сыерчык: рәхмәт сиңа , дустым

Башка кошларга ояны кем куя? (Алар үзләре ясый)

“Очты,очты “ уены.

Килегез, әле кошкайлар

Сез бит безнең дускайлар

Бакчабызга куныгыз

Көн дә кунак булыгыз.

Санамыш белән беренче кошны сайлыйбыз.

Каенда – карга

Имәндә –чыпчык

Җирдә –елан

Һавада –кош Бар , син дә оч.

( Балалар битлекләр кияләр , уртага чыгып үзләренең кош исемнәрен әйтәләр, күчмә кошлар исемен ишеткәч,кулларын күтәрәләр, кышлаучы кошлар исемен ишеткәчочмый , ул күчмә кош түгел диләр)

Уен “ Төн һәм көн “( ябалак чыга, аның кулында ике төрле фонарь-сары һәм кара төстә. Төн дисә- кошлар очмыйлар үзләренең агачларын табып басалар, көн тисә очып төрле хәрәкәтләр ясыйлар)

“Парлашын кал” уены.

Сандугачлар , былбыллар

Тургайлар парлы була

Кем уенда парсыз кала ,

Шундук җәзасын ала.

( Кошлар парлашалар)

Чебен –черкиләр уянгач нинди кошлар кайта?

Монетаблица буенча сөйләү.

|  |  |  |
| --- | --- | --- |
| Чебен, черки | ------------ | Карлыгач, күке, сандугач |

 Канаты бар, оясы юк

Ят ояда баласы тук (күке)

(калган кошларны агач рәсемнәренә урнаштырып бетерү)

Менә бу рәсемдә кышлаучы кошлар , ниндиләр алар? Менә бу кучмә кошлар ниндиләр алар ? ( кошларның исемнәрен әйтеп чыгу)

Ни өчен бу кошларны күчмә дип әйтәбез? Алар җылы якларга китәләр Ни өчен ?

Схема буенча сөйләү.

|  |  |  |  |  |  |
| --- | --- | --- | --- | --- | --- |
| Агачларның яфраклары саргая, коелалар. | Салкыннар башлана, яңгырлар ява. | Бөҗәкләр йокыга китә, ашарга бетә. | Кояш кыз-дыра,Агачлар яфрак яра. | Алар төнебуе, көнебуе оча-лар. | Йолдызларга кояшка ка-рап юнәлеш-не билгели-ләр.  |

Без алар турында ничек кайгыртабыз? (ашатабыз, оялар куябыз)

Нәрсә эшләргә ярамый?

Схема буенча сөйләү

|  |  |  |  |
| --- | --- | --- | --- |
| Кошларның йом-ыркаларын кулга алырга ярамый. | Кошларны рәнҗетергә ярамый. | Каты итеп музыка кабызырга яра-мый. | Аларның оялар-ын туздырырга ярамый. |

Уеннар бит алар витамин кебек алар

“Тургай “ уены. Санамыш белән алып баручыны билгелибез.

Чыпчык, чыпчык тизрәк син очып чык.- санамыш

Зәңгәр күктә т ургай сайрый

Җыры китә еракка

Кыңгырау чыңлавы кебек

Ишетелә колакка

 Тургай җыры бик ямьле

Бергәләп тыңлый әле.

(Кыңгырауны бер бала кулына салып китә, балалар күзләрен йомып басып торалар, ә алып баручы кемдә кыңгырау дип сорый)

Кошлар –табигать күрке алар . Аларның җырларын тыңлыйсы гына килеп тора, алар табигатькә , безнең күңелгә ямь өстиләр , ә табигатькә нинди файда китерүләре турында алдагы шөгыльләребездә сөйләшербез.

Без бүген нәрсәләр турында сөйләштек ? Сезгә нәрсәләр охшады?